2015 | 06 | 30.

VEGA-IMPEX Kft.

Sajtóközlemény

sikeresen zárult a telephelyfejlesztési projekt jármin

**A budapesti székhelyű VEGA-IMPEX Kereskedelmi, Termelési és Szolgáltató Kft. az Új Széchenyi Terv telephelyfejlesztésre kiírt pályázata keretében a felújítási munkálatok mellett új raktárt és parkolót épített, valamint korszerű szállító és egyéb eszközöket vásárolt jármi-i fióktelepén. A fejlesztési projekt összköltségvetése 142,61 millió forint volt, amelyet az Európai Unió 70%-ban, 99,83 millió forinttal támogatott.**

Az 1990-ben alapított VEGA-IMPEX Kft. fő tevékenységi köre lakberendezési tárgyak és játékok importja, illetve forgalmazása minden korosztály számára. A 33 fő – köztük 12 női – munkavállaló számára munkát biztosító vállalkozás a gazdasági válság ellenére 2010 óta erőteljes növekedési pályára tudott állni, amelynek folytatásaként további 5-10%-os árbevétel növekedést terveznek, részben a most záruló infrastrukturális beruházás eredményeire támaszkodva.

A most záruló fejlesztési projekt keretében új raktárcsarnokot építettek, amelyben a fa brikett előállításához szükséges nyersanyagokat kívánják majd tárolni. A tervek szerint a simított betonburkolattal tervezett raktárépület 555,14 m²-es alapterületével és 5,7 méteres belmagasságával minden nyersanyag szakszerű tárolását lehetővé teszi. A raktárcsarnok mellett két gépjármű parkolását biztosító zúzottkő burkolatú parkolót is építettek.

A telephely korábbi épületének tetőszerkezete elöregedett, a nyílászárók elvetemedtek, nem zártak megfelelően, így szigetelési funkciójukat sem töltötték be. Mivel az állandó javítási munkálatok jelentős anyagi erőforrást emésztettek fel, valamint a termelési tevékenységre fordítható időt is csökkentették, ezért a vállalkozás menedzsmentje a korszerűsítés mellett döntött. Az uniós támogatásnak köszönhetően szakszerűen el tudták végeztetni az alapozási és földmunkákat, a tetőszerkezet felújítását, a bádogozást, burkolást, festést, szigetelést és – többek között – az épületgépészeti és épületvillamossági munkálatokat.

Az építési és felújítási munkák mellett a fejlesztési projekt keretében egy darab hídmérleget vásároltak, számítógépes portaprogrammal telepítve, valamint két darab villástargoncát, amelyek nagyban javítják a telephelyen belüli anyagmozgatás-, és így a vállalkozás működésének hatékonyságát.

A Széchenyi 2020 program keretében megvalósult fejlesztési projekttől a VEGA-IMPEX Kft. menedzsmentje azt várja, hogy a csökkenő fenntartási költségek, valamint a növekvő raktárkapacitás támogatni tudja a vállalkozás további dinamikus növekedését, valamint lehetővé teszi újabb munkavállalók felvételét.

**További információ kérhető:**

Jelasity Branko, ügyvezető

Tel.: +36/27-331-839

Email: vegatoys@vega-impex.hu